Mikaa 6
Luk Kuɔth Nhial kɛ ji̱ I-thɛ-rɛl
1
Liɛŋɛ mi ci Kuoth Nhial ɛ larɛ:
jiɛc rɔ wër lat ruacdu kɛ pääm,
kä akɛ liɛŋkɛ min latdi.
2
Liɛŋɛ go̱o̱ny Kuɔth Nhial lö pääm,
kä liɛŋɛ jɛ yɛn tuk muɔ̱ɔ̱n.
Te Kuoth Nhial kɛ go̱o̱ny kɛ nɛɛkɛ,
kä bɛ ji̱ I-thɛ-rɛl luk.
3
“Kä yɛn nɛɛkä, ɛŋu mi cä
lätkä yɛ?
Kä ci ɣän a riɛkdun nɛy?
Luɔcɛ ɣä!
4
Kä ɣän mëë cä yɛ ka̱m raar
muun I-jëp,
kä cä yɛ luɛl dueel yieenä.
Kä cä Muthɛ jak bɛ yɛ bo̱th
kɛ Ä-ron kɛnɛ Mir-yam bä.
5
Nɛɛkä tiɛmɛ mëë ci Ba-lak kuäär
Mo-ab ɛ car i̱ bɛ lät kä yɛ,
kɛnɛ luɔ̱c ëë ci Bil-am gat
Bɛ-or ɛ loc ni jɛ.
Kä ɛŋu ci tuɔɔk ɔ dup kä Ci-tim
amäni Gil-gal,
derɛ cuɔ̱ɔ̱ŋ Kuɔth Nhial
dhil ŋa̱c.”
Tin go̱o̱r Kuoth kɛ
6
“Kä ɛŋu dee wä kɛ ɣä nhiam
Kuɔth Nhialɔ,
min dëë wä pal ni jɛ?
A dëë ku wä kä jɛ kɛ kɔa̱a̱l
ala muc ti waŋkɛ?
7
A dee lɔc Kuɔth Nhial ku tɛɛth
kɛ det ti bathdɔɔri,
kiɛ kɛ lith ti bathdɔɔri wäl?
Kiɛ bä gatdä min kɛ̱̈ɛ̱̈ thöp kɛ
kui̱ dueerikä?”
8
Kä jɛn cɛ ji̱ nyuɔ̱th
ti gɔw ji̱n raan.
Kä ɛŋu go̱o̱r Kuoth Nhial ɛ
kä ji̱ mɔ?
Ɛ ɣöö bi thuɔ̱k lat,
kä bi gɔɔy nhɔk,
kä bi ja̱l agɔaa yɛnɛ Kuothdu.
9
Liɛŋɛ jɛ, lö yɛn nɛy tin ci rɔ̱
dol wi̱c, ciöt Kuoth Nhial,
kä luth cio̱tädɛ ɛ pɛl mi cuɔ̱ŋ.
10
A dëë ku ŋot a palä ram mi ci
rɔ duɔl ŋɔak kɛ duɔ̱p mi
jiäk rueec?
11
Kä dëë ram mi tekɛ theemni
ti nyuɔ̱n nyuɔ̱ɔ̱n,
kɛnɛ ki̱thni ka̱a̱cni päl i̱di?
12
Kä ria̱ŋ ria̱a̱ŋku kɛ ji̱ ko̱o̱r,
kä lat nɛɛku ni ka̱a̱cni,
kä kaŋ kɛn ni naath.
13
Kɛ kui̱c ɛmɔ ɣän cä tok kɛ,
mi da̱kä yɛ, kɛ kui̱ dueerikun.
14
Bia mi̱th duundɛ ɣöö
/cia bi ria̱ŋ,
bia ŋot näk buɔth yɛ.
Bia rɔ tɔ̱wikä duundɛ ɣöö thilɛ
mi bia jek,
kä min bia kään,
ɣän bä näk ko̱o̱r.
15
Yɛn bia pi̱eth,
duundɛ ɣöö /ciakɛ
bi ŋɛr,
bia dɛy Ɔ-lip nhiac,
duundɛ ɣöö cia rɔ,
bi yi̱r kɛ liɛɛthdɛ.
Kä bia bɛl ɣɔ̱l,
duundɛ ɣöö /cia kɔaŋdiɛn
bi math.
16
Yɛn cia guɔ̱ɔ̱r ni ciɛŋ Ɔmri,
kɛnɛ ciɛŋ dhɔaar Ɛ̈-ɣab diaal,
kä cia liŋ ni luekdiɛn.
Kɛ kui̱c ɛmɔ, ɣän bä yɛ däk
kä bä nɛɛku jak kä lökɛ,
kä bia bɛ̈c ciɛŋä
nɛɛnikä jëk.
